Good Vibrations

Good Vibrations (littiralmenti "trèmuli boni"), fu riggistrata di The Beach Boys ntô 1966.  Tanti afficiunati di pop rock ancura la cunzìddiranu la megghia canzuna mai riggistrata.  'N ogni casu, tannu si trattava di nu sonu avanzatu nnû senzu tècnicu.  Cci vòsiru 17 sissioni duranti sei misi, usannu quattru stanzi di studiu, prima ca Brian Wilson fussi suddisfattu chi tuttu chiddu ca putìa fari, l'avìa fattu.  Era la prima vota ca lu gruppu avìa usatu nu nastru a 8 pisti (nàutra vota, assai avanzatu pi tannu). La canzuna vinni ricurdata cû sonu di nu strumentu stranu, nu theramin, usatu spissu pî pillìculi di fantascienza, pirchì duna ddu sonu acutu chi rifletti nu tintu auguriu. La canzuna jìu a nùmmiru unu ntô Regnu Unitu e nta li Stati Uniti.

Catigurìa:Canzuni di successu